Framboðslisti samþykktur hjá Framsókn í Norðvesturkjördæmi Framsóknarmenn í Norðvesturkjördæmi samþykktu í dag á kjördæmisþingi að Reykjum í Hrútafirði samhljóða framboðslista flokksins vegna alþingiskosninganna 12. maí næstkomandi . Eins og kunnugt er höfnuðu þau Kristinn H Gunnarsson alþingismaður og Inga Ósk Jónsdóttir á Akranesi , sem hrepptu 3. og 5. sæti í prófkjöri flokksins fyrr í vetur , að taka sæti á listanum . Því færist Valdimar Sigurjónsson á Glitsstöðum í Borgarfirði upp í þriðja sæti og Margrét Þóra Jónsdóttir á Akranesi fer í fimmta sæti hans . Að öðru leyti er röð efstu manna á listanum óbreytt frá niðurstöðu prófkjörsins . Magnús Stefánsson , félagsmálaráðherra er í fyrsta sæti og Herdís Sæmundardóttir á Sauðárkróki skipar annað sætið .